KOMISSION KERTOMUS EUROOPAN PARLAMENTILLE JA NEUVOSTOLLE komissiolle Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavasta valvontaa ja täytäntöönpanotoimia koskevasta suunnitelmasta 15 päivänä joulukuuta 2010 annetun Euroopan parlamentin ja neuvoston asetuksen (EU) N:o 1236/2010 mukaisesti siirretyn toimivallan käytöstä /* COM/2013/0287 final */





KOMISSION KERTOMUS EUROOPAN PARLAMENTILLE JA NEUVOSTOLLE komissiolle Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavasta valvontaa ja täytäntöönpanotoimia koskevasta suunnitelmasta 15 päivänä joulukuuta 2010 annetun Euroopan parlamentin ja neuvoston asetuksen (EU) N:o 1236/2010 mukaisesti siirretyn toimivallan käytöstä 1. Johdanto Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen[1], jonka sopimuspuoli Euroopan unioni on, tavoitteena on varmistaa Koillis-Atlantin kalavarojen pitkäaikainen säilyminen ja paras mahdollinen käyttö, mikä tarjoaa kestäviä taloudellisia, sosiaalisia ja ympäristöön liittyviä etuja. Kyseisen yleissopimuksen soveltamisen varmistamiseksi Koillis-Atlantin kalastuskomissio (NEAFC) hyväksyi 15. marraskuuta 2006 pidetyssä vuosikokouksessaan suosituksen valvontaa ja täytäntöönpanotoimia koskevan suunnitelman, jäljempänä ’suunnitelma’, käyttöönottamisesta. Suunnitelmaa sovelletaan kaikkiin kalastusaluksiin, jotka harjoittavat tai aikovat harjoittaa yleissopimuksessa määriteltyjen alueiden kalavaroihin kohdistuvaa kalastustoimintaa. Asetuksessa (EU) N:o 1236/2010[2] vahvistetaan yleiset säännöt ja edellytykset NEAFC:n hyväksymän suunnitelman soveltamiseksi unionissa. Siinä säädetään eräistä erityistoimenpiteistä, jotka koskevat kalastustoiminnan valvontaa alueella, joka kuuluu Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan, ja täydennetään valvontatoimenpiteitä, joista säädetään yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20. marraskuuta 2009 annetussa neuvoston asetuksessa (EY) N:o 1224/2009 ja laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetussa neuvoston asetuksessa (EY) N:o 1005/2008. Asetuksella (EU) N:o 1236/2010 siirrettiin komissiolle valta hyväksyä delegoituja säädöksiä yksityiskohtaisista säännöistä, joilla täydennetään kyseisen asetuksen eräitä osia (46 artiklan 1 kohta), tai siitä, miten muutetaan eräitä kyseisen asetuksen säännöksiä, jotka koskevat tiettyjä nimenomaisesti määriteltyjä muita kuin keskeisiä osia, jotta suunnitelman määräyksiin tehtävät tulevat muutokset saatettaisiin osaksi unionin lainsäädäntöä (51 artikla). 2. Oikeusperusta Tämä kertomus on asetuksen (EU) N:o 1236/2010 47 artiklan 1 kohdassa säädetty vaatimus. Kyseisen säännöksen mukaan komissiolle siirretään kolmen vuoden ajaksi 1 päivästä tammikuuta 2011 lukien valta antaa delegoituja säädöksiä. Komission tulee laatia siirrettyä säädösvaltaa koskeva kertomus viimeistään kuusi kuukautta ennen kolmen vuoden kauden päättymistä. 3. Siirretyn säädösvallan käyttäminen Komissio antoi kaksi delegoitua säädöstä. Toinen niistä koski yksityiskohtaisia sääntöjä, joilla täydennetään asetuksen (EU) N:o 1236/2010 eräitä osia, ja toinen suunnitelman nykyisiin määräyksiin tehtävien muutosten, joista tulee unionia velvoittavia, saattamista osaksi unionin lainsäädäntöä. Molemmissa tapauksissa siirretyn säädösvallan käyttäminen johtui tarpeesta muuttaa EU:n sääntöjä NEAFC:n hyväksymien muutosten mukaisesti. Koska NEAFC ei tehnyt muita päätöksiä 46 tai 51 artiklassa lueteltuja osia koskevista muutoksista, komission ei ole tarvinnut käyttää siirrettyä säädösvaltaa muissa kuin jäljempänä kuvatuissa kahdessa tapauksessa. 3.1. Delegoitu säädös asetuksen (EU) N:o 1236/2010 täydentämiseksi Asetuksen (EU) N:o 1236/2010 10 artiklan mukaisesti jäsenvaltioiden on kuukausittain ilmoitettava komissiolle lippunsa alla purjehtivien alusten NEAFC-alueella pyytämien kalavarojen määrät. Tätä varten olisi vahvistettava ilmoitettavia kalavaroja koskeva luettelo. NEAFC hyväksyi marraskuussa 2010 suosituksen 2:2011 kalavaroja koskevan luettelon laatimisesta. Suositus velvoittaa NEAFC:n sopimuspuolia ja näin ollen unionia. Asetuksen (EU) N:o 1236/2010 46 artiklan 1 kohdan mukaan komissio voi hyväksyä delegoiduilla säädöksillä 10 artiklan 1 kohdassa tarkoitettujen kalavarojen luettelon. Marraskuun 14. päivänä 2011 annetussa komission delegoidussa asetuksessa (EU) N:o 32/2012, jolla täydennetään asetusta (EU) N:o 1236/2010, vahvistetaan NEAFC:n suosituksessa 2:2011 hyväksytty kalavarojen luettelo. Delegoidun asetuksen luonnoksesta kuultiin kalastuksen valvontaa käsittelevää asiantuntijaryhmää tämän kokouksessa 13. syyskuuta 2011. Delegoitu säädös hyväksyttiin 14. marraskuuta 2011 ja annettiin tiedoksi Euroopan parlamentille ja neuvostolle. Euroopan parlamentti ja neuvosto eivät kumpikaan vastustaneet delegoitua säädöstä asetuksen (EU) N:o 1236/2010 49 artiklan 1 kohdassa säädetyssä kahden kuukauden määräajassa. Kyseisen määräajan päätyttyä delegoitu säädös julkaistiin Euroopan unionin virallisessa lehdessä[3], ja se tuli voimaan 24. tammikuuta 2012. 3.2. Delegoitu säädös asetuksen (EU) N:o 1236/2010 muuttamiseksi NEAFC hyväksyi vuosikokouksessaan marraskuussa 2011 suosituksen 9:2012. Sillä muutetaan suunnitelman 14 artiklaa, joka koskee ilmoitusten ja viestien toimittamista NEAFC:n sihteeristölle. Kyseinen suunnitelman määräys on jo saatettu osaksi unionin lainsäädäntöä asetuksen (EU) N:o 1236/2010 12 artiklan avulla. Asetuksen (EU) N:o 1236/2010 51 artiklan d alakohdan mukaan komissio voi muuttaa delegoiduilla säädöksillä kyseisen asetuksen säännöksiä, jotka koskevat 12 artiklassa tarkoitettua tietojen välittämistä NEAFC:n sihteeristölle. Huhtikuun 30. päivänä 2012 annetulla komission delegoidulla asetuksella (EU) N:o 603/2012, jolla muutetaan asetusta (EU) N:o 1236/2010, saatetaan suunnitelman 14 artiklan muutos osaksi unionin lainsäädäntöä muuttamalla asetuksen (EU) N:o 1236/2010 12 artiklaa vastaavasti. Delegoidun asetuksen luonnoksesta kuultiin kalastuksen valvontaa käsittelevää asiantuntijaryhmää tämän kokouksessa 23. maaliskuuta 2012. Delegoitu säädös hyväksyttiin 30. huhtikuuta 2012 ja annettiin tiedoksi Euroopan parlamentille ja neuvostolle. Euroopan parlamentti ja neuvosto eivät kumpikaan vastustaneet delegoitua säädöstä asetuksen (EU) N:o 1236/2010 49 artiklan 1 kohdassa säädetyssä kahden kuukauden määräajassa. Kyseisen määräajan päätyttyä delegoitu säädös julkaistiin Euroopan unionin virallisessa lehdessä[4], ja se tuli voimaan 8. heinäkuuta 2012. 4. Päätelmät Komissio on käyttänyt sille delegoitua toimivaltaa asianmukaisesti ja pyytää Euroopan parlamenttia ja neuvostoa ottamaan huomioon tämän kertomuksen. [1] Hyväksytty neuvoston päätöksellä 81/608/ETY (EYVL L 227, 12.8.1981, s. 21). [2] Euroopan parlamentin ja neuvoston asetus (EU) N:o 1236/2010, annettu 15 päivänä joulukuuta 2010, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavasta valvontaa ja täytäntöönpanotoimia koskevasta suunnitelmasta sekä neuvoston asetuksen (EY) N:o 2791/1999 kumoamisesta (EUVL L 348, 31.12.2010, s. 17). [3] EUVL L 13, 17.1.2012, s.1. [4] EUVL L 177, 7.7.2012, s. 9.